Legal Document

Category: 306

Text:
35. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Τ. 2400/14 της 16/28 Μαΐου 1975 (ΦΕΚ Β΄ 554) Περί θέσεως των εν Ελλάδι λειτουργούντων διϋλιστηρίων ορυκτελαίων και λοιπών βιομηχανιών παραγωγής ομοίων ειδών υπό το καθεστώς του Ελευθέρου Τελωνειακώς Χώρου και περί καθορισμού του Τελωνειακού Κανονισμού λειτουργίας τούτου. Έχοντες υπ’ όψει τας διατάξεις: 1)Του άρθρ. 57 παρ. 4 του Ν. 12/1975 «περί τροποποιήσεως και συμπληρώσεως φορολογικών και άλλων τινών συναφών διατάξεων» (ΦΕΚ 34/Α/1975). 2)Των παραγράφων 1,2,3,6,7 και 8 του άρθρου 11 του Ν.Δ. 549/1970 «περί κυρώσεως της από 13 Απριλίου 1970 συμβάσεως κ.λπ.». (ΦΕΚ 122/Α/1970) και των παραγράφων 7 και 8 του άρθρου 2 του Ν.Δ. 3834/1958 «περί κυρώσεως Συμβάσεως μεταξύ του Ελληνικού Δημοσίου και της Εταιρείας Μεταφορών, Εμπορίας και Διϋλίσεως Πετρελαίου ΕΠΕ κ.λπ.». (ΦΕΚ 130/Α/1958). 3)Του Νόμου 1165/1918 «περί Τελωνειακού Κώδικος» ως ετροποποιήθη και συνεπληρώθη μεταγενεστέρως. 4)Του άρθρ. 19 του Νόμου 2096/1952 «περί τροποποιήσεως και συμπληρώσεως διατάξεών τινων του Τελωνειακού Κώδικος και άλλων τινών διατάξεων» (ΦΕΚ 113/τ.Α/1952), αποφασίζομεν: Άρθρον 1. 1.Τα διϋλιστήρια ορυκτελαίων και αι λοιπαί εγχώριοι βιομηχανίαι παραγωγής λιπαντικών ελαίων τίθενται και λειτουργούν εφ’ εξής υποχρεωτικώς υπό το καθεστώς του Ελευθέρου Τελωνειακώς Χώρου. 2.Η περιοχή εις ην είναι εγκατεστημένα τα διϋλιστήρια ορυκτελαίων ή αι λοιπαί βιομηχανίαι παραγωγής λιπαντικών ελαίων, μετά των πέριξ τούτων υφισταμένων δια τας ανάγκας των αποθηκευτικών και λοιπών χώρων, αποτελεί Ελεύθερον Τελωνειακώς Χώρον. 3.Δια την εφαρμμογήν της παρούσης αποφάσεως νοούνται: α)Ως διϋλιστήρια ορυκτελαίων αι εγχώριοι βιομηχανίαι παραγωγής λιπαντικών ελαίων, αίτινες τελούν εν λειτουργική ή τεχνική εξαρτήσει μετά διϋλιστηρίου πετρελαίου. β)Ως έτεραι βιομηχανίαι λιπαντικών, πάσαι αι, εκτός των ανωτέρω και των παραγουσών αναγεννημένα ορυκτέλαια, λοιπαί εγχώριαι βιομηχανίαι παραγωγής λιπαντικών ελαίων. 4.Η περίφραξις του Ελευθέρου Τελωνειακώς Χώρου προς πλήρη αποχωρισμόν του από του λοιπού τελωνειακού εδάφους της Χώρας, η τελωνειακή επίβλεψις, ο έλεγχος και η φρούρησις αυτού υπό της Τελωνειακής Αρχής και η διακίνησις των εισερχομένων και εξερχομένων προσώπων ενεργείται κατά τα εν άρθροις 2,10 και 11 του Ν. 390/1914 «περί Ελευθέρας Ζώνης Θεσσαλονίκης» οριζόμενα. 5.Ειδικώτερον, η Εταιρεία του διϋλιστηρίου ορυκτελαίων ή της βιομηχανίας παραγωγής λιπαντικών υποχρεούται, όπως συμμορφωθή προς τας υποδείξεις της Τελωνειακής Αρχής και προέλθη, αφ’ ενός μεν εις την κατασκευήν και καλήν συντήρησιν καταλλήλου περιτειχίσματος ή άλλου φράγματος, ούτως ώστε δια της περιφράξεως ταύτης, ολόκληρος η έκτασις του Ελευθέρου Τελωνειακώς Χώρου, ν’ αποχωρισθή πλήρως του λοιπού τελωνειακού εδάφους της Χώρας, αφ’ ετέρου δε εις την εγκατάστασιν και συντήρησιν έξωθεν και εντός του Χώρου τούτου καταλλήλου φωτισμού προς διευκόλυνσιν της ασκήσεως αδιαλείπτου νυκτερινής επιβλέψεως και ελέγχου υπό των οργάνων της Τελωνειακής Αρχής. Άρθρ. 9.-1.Εις την συνιστωμένην δια της παρ. 1 του άρθρ. 4 της παρούσης Τελωνειακήν Υπηρεσίαν θα κατατίθενται και τα οικεία τελωνειακά παραστατικά έγγραφα δια την διακίνησιν των πετρελαιοειδών προϊόντων του εν τω χώρω κειμένου διϋλιστηρίου πετρελαίου, επί τω τέλει της διευκολύνσεως της ταχείας αυτών διακινήσεως. 2.Πάσα απόφασις ή διαταγή ημών αντικειμένη εις τας διατάξεις της παρούσης καταργείται. Άρθρον 2. 1.Η είσοδος και έξοδος προσώπων και πραγμάτων εις τον Ελεύθερον Τελωνειακώς Χώρον επιτρέπεται μόνον δια των προς τούτο αφεθησομένων και επιβλεπομένων αδιαλείπτως υπό οργάνων της Τελωνειακής Αρχής θυρών. Οι αγωγοί εισόδου και εξόδου εις τον χώρον τούτον των πρώτων υλών και ετοίμων προϊόντων υπόκεινται εις προηγουμένην έγκρισιν και έλεγχον της Τελωνειακής Αρχής. Ουδείς έτερος αγωγός επιτρέπεται να εξέρχεται ή εισέρχεται εις τον ανωτέρω χώρον, πλην των αγωγών ύδατος και αποχετεύσεως. 2.Η εταιρεία του διϋλιστηρίου ορυκτελαίων ή ετέρας βιομηχανίας παραγωγής λιπαντικών ελαίων υποχρεούται, όπως υποβάλη δι’ αιτήσεώς της εις την αρμοδίαν Τελωνειακήν Αρχήν τοπογραφικόν διάγραμμα, εις τριπλούν, εμφαίνον την ακριβή εδαφική έκτασιν του Ελευθέρου Τελωνειακώς Χώρου, τα όρια ταύτης, τους αποθηκευτικούς και λοιπούς χώρους, τους υφισταμένους αγωγούς, ως και παν έτερον στοιχείον και λεπτομέρειαν αναγκαίαν δια την πλήρη και ακριβή απεικόνισιν το χώρου τούτου. Μετά της αιτήσεως δέον όπως υποβληθή και λεπτομερές τεχνικόν περιγραφικόν σημείωμα της γενικής διατάξεως των χώρων. Το εν αντίτυπον του τοπογραφικού διαγράμματος υποβάλλεται υπό της Τελωνειακής Αρχής εις την αρμοδίαν Τελωνειακήν Διεύθυνσιν του Υπουργείου Οικονομικών. 3.Οιαδήποτε διαρρύθμισις ή κατασκευή νέων χώρων αποθηκεύσεως και διακινήσεως των πρώτων υλών και ετοίμων προϊόντων δέον να γίνεται μετά προηγουμένην έγκρισιν της αρμοδίας Τελωνειακής Αρχής κατόπιν υποβολής εις ταύτην σχετικού τοπογραφικού διαγράμματος εις τριπλούν. Το εν αντίτυπον του διαγράμματος τούτου υποβάλλεται εις την αρμοδίαν Τελωνειακήν Διεύθυνσιν του Υπουργείου Οικονομικών, ως ανωτέρω. (Μετά την σελ. 372,12(α) Σελ. 372,13 Τεύχος 562-Σελ. 113 Ελεύθερα Τελωνειακά Συγκροτήματα 30.Δ.β.32-35 Άρθρον 3. 1.Αι δεξαμεναί αποθηκεύσεως πρώτων υλών και ετοίμων προϊόντων, ως και οι αγωγοί διακινήσεως τούτων, δέον να είναι ογκομετρημέναι υπό της προβλεπομένης δια της υπ’ αριθ. Τ. 3200/25/30.5.1968 ημετέρας αποφάσεως Επιτροπής (Ε.Δ.Υ.Ο. 49/ 1968). Ανά πάσαν δεκαετίαν αι δεξαμεναί αύται δέον να υποβάλωνται εις νέαν καταμέτρησιν της χωρητικότητός των. Οσάκις δεξαμενή τις υπέστη, συνεπεία γενομένης επισκευής ή άλλης τινός αιτίας, μεταβολήν της χωρητικότητός της επηρεάζουσαν την ακρίβειαν των μετρήσεων, δέον όπως ενεργήται νέα ογκομέτρησις ταύτης. 2.Αι δεξαμεναί αποθηκεύσεως δέον να είναι επιδεικτικαί απομονώσεως δια μολυβδοσφραγίσεως τούτων και των στροφίγγων των αγωγών ή δι’ άλλον τρόπον κατά τας υποδείξεις της Τελωνειακής Αρχής. Επί των δεξαμενών αυτών δέον να υφίστανται επιγραφαί ενδεικτικαί της χωρητικότητός των, βάσει του αποτελέσματος τη ογκομετρήσεως, του ύψους των, καθώς επίσης και ο αύξων αριθμός της δαξαμενής. 3.Η εταιρεία υποχρεούται εις την κατασκευήν και καλήν συντήρησιν, επί των δεξαμενών, καταλλήλων επικλινών κλιμάκων, ως και περιφερειακών κιγκλιδωμάτων ασφαλείας, κατά τας υποδείξεις της Τελωνειακής Αρχής. 4.Η εταιρεία ωσαύτως υποχρεούται, όπως κατασκευάση εις κατάλληλον θέσιν, του Ελευθέρου Τελωνειακώς Χώρου, ιδία δε παρά τη κυρία θύρα εισόδου και εξόδου τούτου και κατά την κρίσιν της Τελωνειακής Αρχής, το προοριζόμενον δια γραφεία της Τελωνειακής Υπηρεσίας κατάλληλον οίκημα, ως και τα απαραίτητα φυλάκια δια την υπό των οργάνων της Υπηρεσίας ταύτης άσκησιν της τελωνειακής επιβλέψεως. Το οίκημα και τα φυλάκια δέον να είναι εφωδιασμένα δια των απαραιτήτων επίπλων, γραφείων και λοιπών αναγκαίων μέσων φωτισμού, θερμάνσεως και επικοινωνίας. Πάντα τα σχετικά έξοδα κατασκευής, εξοπλισμού και λειτουργίας των γραφείων και φυλακίων τούτων βαρύνουν την Εταιρείαν. Επίσης την Εταιρείαν βαρύνουν και αι δαπάναι αγοράς και συντηρήσεως κλείθρων, οργάνων ζυγίσεως, καταμετρήσεως, δειγματοληψίας κ.λπ. δια την απρόσκοπον και ασφαλή επιτέλεσιν του έργου της Τελωνειακής Υπηρεσίας. 5.Εφ’ όσον ο Ελεύθερος Τελωνειακώς Χώρος, ευρίσκεται εκτός της πόλεως ένθα η έδρα των Τελωνειακών Υπαλλήλων των ασχολουμένων με την επίβλεψιν, έλεγχον και εποπτείαν του χώρου τούτου η Εταιρεία υποχρεούται, όπως διαθέτη κατάλληλον μεταφορικόν μέσον δια την μετάβασιν και επιστροφήν των υπαλλήλων τούτων εις τον εν λόγω χώρον προς επιτέλεσιν των καθηκόντων των. Άρθρον 4. 1.Δια την ταχυτέραν και ασφαλεστέραν διακίνησιν των πρώτων υλών και ετοίμων προϊόντων προς και από τον Ελεύθερον Τελωνειακώς Χώρον, προκειμένου περί των κατά το άρθρον 1 παραγρ. 3 εδαφ. α΄ διϋλιστηρίων ορυκτελαίων, άπαντα τα απαιτούμενα τελωνειακά παραστατικά έγγραφα κατατίθενται και καταχωρίζονται εις την προς τούτο δια της παρούσης συνιστωμένην ιδίαν Τελωνειακήν Υπηρεσίαν του διϋλιστηρίου ορυκτελαίων, ήτις τηρεί και τα προς τούτο προβλεπόμενα υπό των οικείων διατάξεων δεόντων τεθεωρημένα βιβλία. Τα εξωφλούμενα παραστατικά έγγραφα ως και τα οικεία βιβλία καταχωρίσεως τούτων υποβάλλονται κατά τα κεκανονισμένα εις την Υπηρεσίαν Ελέγχου Τελωνειακών Αρχών. Σελ. 372,14 Τεύχος 562-Σελ. 114 2. Προκειμένου περί των κατά το άρθρον 1 παραγρ. 3 εδαφ. β΄ της παρούσης τιθεμένων υπό το καθεστώς του Ελευθέρου Τελωνειακώς Χώρου ετέρων, εγχωρίων βιομηχανιών παραγωγής λιπαντικών ελαίων, τα οικεία τελωνειακά παραστατικά έγγραφα δια την διακίνησιν των πρώτων υλών και ετοίμων προϊόντων προς και από τον ως άνω χώρον των βιομηχανιών αυτών, κατατίθενται και καταχωρούνται εις την καθ’ ύλην και κατά τόπον αρμοδίαν Τελωνειακήν Αρχήν. 3.Το απαιτούμενον υπαλληλικόν προσωπικόν δια την περίπτωσιν της κατά την παράγραφον 1 του παρόντος άρθρου συνιστωμένης Τελωνειακής Υπηρεσίας του διϋλιστηρίου ορυκτελαίων, ορίζεται υπό της οικείας Τελωνειακής Αρχής εις την αρμοδιότητα της οποίας υπάγεται το διϋλιστήριον τούτο, δια την περίπτωσιν όμως των κατά την παράγραφον 2 του παρόντος άρθρου ετέρων εγχωρίων βιομηχανιών λιπαντικών, το αναγκαίον προσωπικόν δια την φρούρησιν, την άσκησιν του κεκανονισμένου ελέγχου και εποπτείας προς διασφάλισιν των συμφερόντων του Δημοσίου, ορίζεται υπό της αρμοδίας Τελωνειακής Αρχής, εις ην υπάγεται ο Ελεύθερος Τελωνειακώς Χώρος της Βιομηχανίας λιπαντικών. Άρθρον 5. 1.Προ πάσης εισόδου εις τον Ελεύθερον Τελωνειακώς Χώρον των δια την παραγωγήν βασικών ελαίων, ετοίμων λιπαντικών και ετέρων ελαίων της δασμολογικής κλάσεως 27,10Γ3 χρησιμοποιουμένων υποκειμένων πρώτων υλών, κυρίων ή βοηθητικών, κατατίθενται εις την κατά το άρθρον 4 παραγρ. 1 και 2 της παρούσης αρμοδίαν Τελωνειακήν Υπηρεσίαν, κατά περίπτωσιν, το υπό των διατάξεων του Ν. 1165/1918 «περί Τελωνειακού Κώδικος» προβλεπόμενον δηλωτικόν εισαγωγής αναλόγως της προελεύσεως, των ανωτέρω πρώτων υλών (π.χ. δηλωτικόν πλοιάρχου, απόσπασμα δηλωτικού, διαβατήριον κ.λπ.). 2.Μετά την κατάθεσιν του κατά την προηγουμένην παράγραφον δηλωτικού εισαγωγής, κατατίθενται προς παραλαβήν, υπό της Εταιρείας, των ανωτέρω πρώτων υλών διασάφησις εισαγωγής, διεπομένη υπό των διατάξεων του ως άνω Τελωνειακού Κώδικος και ενεργούνται τα δέοντα δια την παράδοσιν εις την Εταιρείαν ταύτην των περί ων πρόκειται πρώτων υλών, συμφώνως προς την παράγραφον 4 του άρθρου 57 του Ν.Δ. 12/1975 (ΦΕΚ 34 τ.Α΄/1975). 3.Δεν απαιτείται η κατάθεσις τελωνειακών παραστατικών εγγράφων δια την υπό των, κατά το άρθρον 1 παραγρ. 3 εδαφ. α΄ της παρούσης, διϋλιστηρίων ορυκτελαίων χρησιμοποίησιν των παραγομένων, είτε υπό των ιδίων εις έτερον στάδιον, είτε υπό των εν τω αυτώ χώρω κειμένων διϋλιστηρίων πετρελαίου του αυτού φορέως, πρώτων υλών, κυρίων και βοηθητικών, προς παραγωγήν βασικών ελαίων, ετοίμων λιπαντικών και ετέρων ελαίων της δασμολογικής κλάσεως 27.10Γ3. Ελεύθερα Τελωνειακά Συγκροτήματα 30.Δ.β.35 30.Δ.β.35 Ελεύθερα Τελωνειακά Συγκροτήματα Άρθρ.6.-1.Τα υπό των διϋλιστηρίων ορυκτελαίων ή ετέρων βιομηχανικών λιπαντικών παραγόμενα εντός του Ελευθέρου Τελωνειακώς Χώρου, προϊόντα, ήτοι, βασικά έλαια, έτοιμα λιπαντικά, ή έτερα έλαια της δασμολογικής κλάσεως 27. 10 Γ3 δύνανται, κατά την εκ του χώρου τούτου έξοδόν των, να τίθενται εις ανάλωσιν, να εξάγωνται εις το εξωτερικόν, ή να διαμετεκομίζωνται, ή να αποταμιεύωνται, επί τη τηρήσει, κατά περίπτωσιν, των οικείων διατάξεων του Νόμ. 1165/1918 «περί Τελωνεαικού Κώδικος» και ετέρων συναφών τοιούτων, ως και των όρων των τυχόν υφισταμένων συμβάσεων μετά του Ελληνικού Δημοσίου. 2.Προ πάσης εξόδου εκ του Ελευθέρου Τελωνειακώς Χώρου των ανωτέρω προϊόντων, είτε δι’ αγωγών προς φόρτωσιν εις πλωτά ή έτερα μεταφορικά μέσα, είτε δια βυτιοφόρων αυτοκινήτων, είτε συσκευασμένα εις βαρέλια ή δοχεία, κατατίθεται υπό της Εταιρείας εις την κατά το άρθρλ. 4 παρ. 1 και 2 της παρούσης αρμοδίαν, κατά περίπτωσιν, Τελωνειακήν Υπηρεσίαν, δήλωσις εις τριπλούν, εν η δέον να δηλώται το είδος και η ποσότης των εκ του ως άνω χώρου εξακτέων προϊόντων, ως και το ονοματεπώνυμον ή η εμπορική επωνυμία του αγοραστού (παραλήπτου ή φορτωτού ή αποταμιευτού). Η δήλωσις αύτη καταχωρείται ως δηλωτικόν εισαγωγής κατά τα κεκανονισμένα. 3.Εν συνεχεία, προς πίστωσιν (εξόφλησιν) του κατά την προηγουμένην παράγραφον δηλωτικού, κατατίθεται διασάφησις, αναλόγως προς τον τελωνειακόν προορισμόν του εξακτέου εκ του Ελευθέρου Τελωνειακώς Χώρου προϊόντος, διεπομένη υπό των οικείων διατάξεων του Νόμ. 1165/1918 «περί Τελωνειακού Κώδικος». Εις την διασάφησιν ταύτην προσαρτάται το εν αντίτυπον της κατά την προηγουμένην παράγραφον δηλώσεως, όπερ επέχει θέσιν διατακτικής. 4.Κατ’ εξαίρεσιν, οσάκις τα προϊόντα του διϋλιστηρίου ορυκτελαίων ή ετέρων εγχωρίων βιομηχανιών παραγωγής λιπαντικών ελαίων εξάγονται εις το εξωτερικόν, απ’ ευθείας εκ του Ελευθέρου Τελωνειακώς Χώρου, κατατίθεται εις την αρμοδίαν Τελωνειακήν Υπηρεσίαν διασάφησις εξαγωγής, διεπομένη υπό των οικείων διατάξεων του Τελωνειακού Κώδικος. Εις την περίπτωσιν ταύτην δεν κατατίθεται η υπό της παρ. 2 του παρόντος άρθρου προβλεπομένη δήλωσις. Άρθρ.7.-1.Εφ’ όσον ο Ελεύθερος Τελωνειακώς Χώρος και αι εν αυτώ εγκαταστάσεις συνδέονται δι’ αγωγών με τα Ελεύθερα Τελωνειακά Συγκροτήματα των Εταιρειών Εμπορίας Πετρελαιοειδών η διοχέτεσις εις ταύτα βασικών ελαίων, ετοίμων λιπαντικών ή ετέρων ελαίων της δασμολογικής κλάσεως 27.10Γ3 ενεργείται επί τη καταθέσει υπό της Εταιρείας του διϋλιστηρίου εις την Τελωνειακήν Αρχήν εις ην υπάγεται το Ελεύθερον Τελωνειακόν Συγκρότημα της προβλεπομένης υπό της παρ. 2 του άρθρ. 6 της παρούσης δηλώσεως και επί τη τηρήσει των εν τη αυτή παραγράφω οριζομένων. 2.Όμοιον αντίτυπον της ανωτέρω δηλώσεως κατατίθεται και εις την κατά την παρ. 1 του άρθρ. 4 της παρούσης Τελωνειακήν Υπηρεσίαν του διϋλιστηρίου ορυκτελαίων, εφ’ όσον η Υπηρεσία αύτη είναι διάφορος της κατά την προηγουμένην παράγραφον Τελωνειακής Αρχής εις ην υπάγεται το Ελεύθερον Τελωνειακόν Συγκρότημα. Το εν λόγω αντίτυπον της δηλώσεως καταχωρείται εις ίδιον βιβλίον και παραμένει εις το αρχείον της Υπηρεσίας ταύτης και φυλάσσεται εις ειδικόν φάκελλον. 3.Προ πάσης διοχετεύσεως των κατά την παρ. 1 του παρόντος άρθρου προϊόντων εις το Ελεύθερον Τελωνειακόν Συγκρότημα κατατίθεται υπό τούτου διασάφησις αποταμιεύσεως εις την Τελωνειακήν Αρχήν εις ην υπάγεται το Συγκρότημα, προς εξόφλησιν (πίστωσιν) της καταχωρηθείσης ως δηλωτικού εισαγωγής δηλώσεως. Εν συνεχεία ενεργούνται κατά τα κεκανονισμένα προμετρήσεις και επιμετρήσεις των οικείων δεξαμενών και συντάσσονται τα προς τούτο πρωτόκολλα προμετρήσεως και επιμετρήσεως δια την διενέργειαν περαιτέρω των νομίμων, κατ’ αναλογίαν προς τα ισχύοντα δια τα καθ’ όμοιον τρόπον διοχετευόμενα πετρελαιοειδή εις τα Ελεύθερα Τελωνειακά Συγκροτήματα. 4.Οι κατά την παρ. 1 του παρόντος άρθρου αγωγοί, ως και οι αγωγοί οι συνδέοντες τυχόν τον Ελεύθερον Τελωνειακώς Χώρον με την προβλήτα αποτελούν προέκτασιν του χώρου τούτου. Άρθρ.8.-1.Η είσοδος και έξοδος εις τον Ελεύθερον Τελωνειακώς Χώρον παντός είδους αυτοκινήτων οχημάτων ή τροχοφόρων απαγορεύεται άνευ αδείας της ασκούσης τον έλεγχον και εποπτείαν τούτου Τελωνειακής Υπηρεσίας. Τα αυτοκίνητα ταύτα ή τροχοφόρα υπόκεινται, κατά την είσοδον και έξοδόν των, εις τον έλεγχον των τελωνειακών οργάνων προς πρόληψιν λαθραίας εξαγωγής προϊόντων εκ του Ελευθέρου Τελωνειακώς Χώρου. 2.Η ανωτέρω Τελωνειακή Υπηρεσία δύναται περαιτέρω να λαμβάνη, κατά την κρίσιν της, πρόσθετα εξασφαλιστικά μέτρα προς πληρεστέραν εξασφάλησιν των συμφερόντων του Δημοσίου και πρόληψιν τυχόν καταστρατηγήσεων των τελωνειακών και φορολογικών διατάξεων. 3.Η Εταιρεία υποχρεούται να διευκολύνη την υπό της Τελωνειακής Αρχής ασκουμένην εποπτείαν και έλεγχον και να συντρέχη ταύτην εις την εκτέλεσιν του έργου της. 4.Προκειμένου περί παραβάσεως των τελωνειακών Νόμων, Κανονισμών και της παρούσης, έχουν εφαρμογήν αναλόγως και αι διατάξεις της παρ. 8 του άρθρ. 2 του Νόμ. 3834/1958, συμφώνως προς την παρ. 4 του άρθρ. 57 του Νόμ. 12/1975, εν συνδυασμώ και προς την παρ. 8 του άρθρ. 11 του Ν.Δ. 549/1970. (Αντί για τη σελ. 372,15(β) Σελ. 372,15(γ) Τεύχος 1145-Σελ. 7 Ελεύθερα Τελωνειακά Συγκροτήματα 30.Δ.β.35